b'\n_START_ARTICLE_\nArp 186\n_START_PARAGRAPH_\nArp 186 (har ogs\xc3\xa5 benevnelsene NGC 1614, Mrk 0617 og II Zw 015) er et galaksesystem sammensett av to galakser som har blitt sl\xc3\xa5tt sammen til en. Systemet ligger rundt 200 millioner lys\xc3\xa5r unna jorden i stjernebildet Floden. Det har et sentrum lyssterkt i den optiske delen av det elektromagnetiske spektret; lysstyrken n\xc3\xa6rmer seg et kvasarniv\xc3\xa5, men sentrumet viser ikke direkte bevis p\xc3\xa5 at det er en aktiv galakse. NGC 1614 har en lengre tidevannshale som f\xc3\xb8lge av den tidligere kollisjonen.'